Diari Oficial de la Generalitat Valenciana


Sumari del DOGV 9725, del 15-11-2023 (2023/11865)

ACORD de 10 de novembre de 2023, del Consell, pel qual s'autoritzen transferències de crèdit entre seccions i programes per a l'aplicació de l'increment retributiu recollit en l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023, en els termes i condicions previstos en l'article 19.Dos apartat 2 a de la vigent Llei de Pressupostos Generals de l'Estat, per import global de 8.377.955,87 euros (Exp. 06.047/23-198).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11394


Data del document
:   03-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 10 de novembre de 2023, del Consell, pel qual s'autoritzen transferències de crèdit entre seccions i programes per a l'aplicació de l'increment retributiu recollit en l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023, en els termes i condicions previstos en l'article 19.Dos apartat 2 a de la vigent Llei de Pressupostos Generals de l'Estat, per import global de 8.377.955,87 euros (Exp. 06.047/23-198). [2023/11082]  
Per Acord del Consell de 3 de novembre, es va aprovar l'increment de les retribucions del personal al servei del sector públic del 0,5 per cent addicional vinculat a l'evolució de l'índex de Preus al Consum, previst en article 28.2 de la Llei 9/2022, de 30 de desembre, de pressupostos de la Generalitat per a l'exercici 2023, en els termes i condicions previstos en l'article 19.Dos apartat 2 a de la vigent Llei de Pressupostos Generals de l'Estat. Aquest increment s'aplicarà respecte de les retribucions vigents a 31 de desembre de 2022 i amb efectes d'1 de gener de 2023  
D'acord amb això, per a la seua efectiva aplicació resulta necessari suplementar els crèdits consignats en el capítol I, despeses de personal, per un import global de 203.930 euros per a dotar a les institucions de la Generalitat.  
A aquest efecte, cal considerar que analitzades les disponibilitats pressupostàries actuals del capítol I, despeses de personal, dels diferents programes funcionals adscrits a cada Conselleria, així com dels Organismes i Entitats del sector públic instrumental, no serà necessari suplementar aquests crèdits per existir disponibles suficients per a la cobertura pressupostària d'aquest increment retributiu addicional.  
D'altra banda, i a conseqüència de l'increment retributiu global, resulta necessari complementar els crèdits destinats en el finançament de les despeses de personal i funcionament de les Universitats Públiques de la Comunitat Valenciana, per al que s'ha considerat procedent incloure una nova línia de transferència, en l'annex de transferències i subvencions, del programa pressupostari 422.60 «Universitat i Estudis Superiors», amb una consignació de 4.308.465,87 euros, la línia T8238, ja creada amb la mateixa finalitat en anteriors exercicis.  
  
Igualment, cal considerar la repercussió que suposarà l'increment retributiu general en les retribucions a abonar al personal docent de centres concertats, a conseqüència de l'acord d'homologació salarial amb l'ensenyament públic, així com la repercussió de l'adaptació, en els casos en què siga necessari, de la resta de components dels mòduls econòmics de distribució de fons públics per al sosteniment de centres concertats. D'aquesta manera, per la Conselleria d'Educació, Universitats i Ocupació, s'ha procedit a estimar les necessitats de crèdits pressupostaris que presenten les línies de subvenció corresponents als diferents nivells d'ensenyament, ascendint les mateixes a un import global de 3.639.560 euros.  
  
D'altra banda, s'ha plantejat la necessitat d'incrementar la dotació de la línia C1855 «Consorci Museus C.V» del capítol 4 del programa 453.40 «Arts Plàstiques i Escèniques» per import de 226.000 euros, amb la finalitat d'incrementar en aquest import el capítol 1 del Consorci de Museus, a conseqüència de l'adscripció de determinat personal funcionari de la Conselleria al Consorci, el finançament del qual per error no va ser inclosa en el pressupost del Consorci aprovat per a 2023.  
  
Per consegüent, d'acord amb la previsió efectuada en els apartats anteriors, resulta necessari dur a terme els ajustos pressupostaris que permeten la cobertura de les necessitats de crèdits indicades, en les aplicacions pressupostàries corresponents, finançant tot això mitjançant la minoració de la dotació prevista en el capítol 1 del programa 612.60 «Despeses Diverses», per import de 8.377.955,87 euros, que no està vinculada a compromisos pendents ni a finançament finalista.  
  
A aquest efecte i en virtut del que es disposa en els articles 21, 23 i 26 de la Llei 9/2022 de Pressupostos de la Generalitat per a l'exercici 2023, a proposta de la consellera d'Hisenda, Economia i Administració Pública, el Consell  
  
  
ACORDA  
  
Primer  
Autoritzar una minoració de crèdit en l'aplicació pressupostària 59.42.12.653.09.3 per import de 8.377.955,87 euros.  
  
Segon  
Autoritzar un increment de crèdit per import global de 8.377.955,87 euros en les aplicacions pressupostàries i pels imports, que es detallen a continuació:  
  
Aplicació Import  
64.82.43.3696.692.57.3 109.880,00  
52.69.46.2322.801.45.3 43.290,00  
25.48.21.6000.633.48.5 3.490,00  
60.93.58.1569.767.77.9 12.590,00  
40.44.07.1144.441.66.8 11.940,00  
49.86.43.4391.643.40.8 4.500,00  
93.76.85.3043.455.43.7 18.240,00  
Total 203.930,00  
  
  
Aplicació Línia Denominació Import  
04.69.04.1242.790.87.3 S0061 Concerts règim general. 3.196.710,00  
72.22.60.0290.434.90.9 S8231 Concerts de règim singular. 438.730,00  
56.34.90.0073.490.80.2 C1855 Consorci Museus C.V 226.000,00  
09.19.57.0007.712.25.5 S8617 Ajudes per a la millora dels resultats escolars de l'alumnat més vulnerable i l'increment del percentatge d'alumnat que roman en el sistema educatiu. 4.120,00  
65.14.35.9971.994.59.8 T8238 Finançament augmente retribucions personal universitats públiques. 4.308.465,87  
Total augments     8.377.955,87  
  
  
Tercer  
Autoritzar la inclusió, en l'annex de transferència i subvencions corrents del programa 422.60 «Universitat i Estudis Superiors», de la línia de transferència T8238 amb les dades descriptives i els beneficiaris, que es detallen a continuació:  
  
Codi: T8238 Denominació: Finançament augmente retribucions personal universitats públiques.  
Import: 4.308.465,87 Beneficiaris previstos: Universitats públiques de la Comunitat Valenciana, segons annex adjunt.  
 Descripció i finalitat: Finançar l'increment retributiu addicional previst del 0,5 per cent vinculat a l'evolució de l'Índex de Preus al Consum, establit en l'article 28.2 apartat primer de la Llei 9/2022, de 30 de desembre, de pressupostos de la Generalitat per a l'exercici 2023.  
  
Aportació Generalitat no condicionada: 4.308.465,87  
  
  
  
  
Distribució per universitats  
  
Universitat Import  
Universitat de València - Estudi General 1.451.225,46  
Universitat Politècnica de València 1.158.831,30  
Universitat d'Alacant 876.929,16  
Universitat Jaume I de Castelló 436.483,93  
Universitat Miguel Hernández d'Elx 384.996,02  
Total 4.308.465,87  
  
  
Quart  
Conseqüència de l'augment en la dotació de la línia de transferència C1855, s'autoritza modificar el pressupost del Consorci Museus C.V, generant crèdit en els termes següents:  
1) Augmentar el pressupost d'ingressos, capítol 4 «Transferències corrents», aplicació 430.00, per import de 226.000 euros.  
2) Augmentar el pressupost de despeses, capítol 1 «Despeses de Personal», per import de 226.000 euros.  
  
València, 10 de novembre de 2023  
  
La consellera secretària  
SUSANA CAMARERO BENÍTEZ